Document ID: 32010R0668

PADOMES ĪSTENOŠANAS REGULA (ES) Nr. 668/2010
(2010. gada 26. jūlijs),
ar ko īsteno 7. panta 2. punktu Regulā (EK) Nr. 423/2007 par ierobežojošiem pasākumiem pret Irānu
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 291. panta 2. punktu,
ņemot vērā Padomes Regulu (EK) Nr. 423/2007 (2007. gada 19. aprīlis) (1) un jo īpaši tās 15. panta 2. punktu,
tā kā:
(1)
Padome 2007. gada 19. aprīlī pieņēma Regulu (EK) Nr. 423/2007. Minētās regulas 15. panta 2. punktā paredzēts, ka Padome izveido, pārskata un groza tās 7. panta 2. punktā minēto personu, vienību un struktūru sarakstu.
(2)
Padome ir noteikusi, ka konkrētas papildu personas, vienības un struktūras atbilst Regulas (EK) Nr. 423/2007 7. panta 2. punktā paredzētajiem nosacījumiem un tāpēc tās norādīto individuālo un īpašo iemeslu dēļ būtu jāiekļauj minētās regulas V pielikumā.
(3)
Pienākums iesaldēt dažu Irānas Islāma Republikas Kuģniecības līniju (IRISL) vienību saimnieciskos resursus neprasa konfiscēt vai aizturēt šādām vienībām piederošus kuģus vai to kravu tiktāl, ciktāl šāda krava pieder trešām personām, tāpat kā tas neprasa aizturēt to nolīgtās komandas,
IR PIEŅĒMUSI ŠO REGULU.
1. pants
Šīs regulas pielikumā minētās personas un vienības pievieno Regulas (EK) Nr. 423/2007 V pielikumā sniegtajam sarakstam.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 26. jūlijā

Labels: 11
19
5
8
3
18